През 1930 г. е повишен в генерал-майор от запаса. Участва в подготовката на държавния преврат на 19 май 1934 г. и след успеха му става министър на вътрешните работи и народното здраве (1934 – 1935 г.). Като такъв, Мидилев осъществява идеята на Анастас Иширков за най-масовото селищно преименуване в България. От август до декември 1934 г. с девет негови заповеди са променени имената на 1875 населени места, което възлиза на 32,6 % от всички български селища.